**Spoštovani starši!**

Ljubljana, 2.6.2019

**V ČETRTEK, 6.6.2019** bomo izvedli našo tradicionalno zaključno prireditev **ŽIV ŽAV**, na kateri bodo nastopili otroci v starosti 1 – 6 let. Prireditev se bo pričela **ob 16.00 uri na igrišču vrtca**, do te ure pa vas bodo otroci počakali v svojih oddelkih. Po 16.00 uri bodo otroci v dežurnih sobah in sicer otroci 1-3 let v skupini Balon in otroci 3-6 let v skupini Trobentica in Zvonček.

Program bo potekal na zeleni površini igrišča. **Prosimo vas, da v tem času poskrbite za varnost vaših otrok in prisluhnite nastopajočim. Otroke, ki si bodo z vami ogledali nastop, ne spuščajte na ploščad, kjer poteka prireditev.**

Po končanem programu bomo nadaljevali **z ustvarjalnimi delavnicami**, v katerih boste lahko sodelovali skupaj s svojimi otroki. Priporočamo primerna oblačila in obutev (nizke pete), saj hoja v visokih petah po igralni zeleni površini ni priporočljiva s strani proizvajalca tal z vidika varnosti.

Izvedli bomo **družinski srečelov**, ki se bo pričel predvidoma ob 17.00. Vsak otrok bo na ta dan v oddelku prejel bon za srečelov. Na stojnici ga boste zamenjali za srečko in ulovili presenečenje (vse srečke so dobitne).

Na sami prireditvi bomo imeli tudi **tiho dražbo**, kjer imamo podpisano košarkarsko žogo Boštjana Nachbarja in Sanija Bečirovića, ter podpisano trening majico Luke Dončića.

**V kolikor se odločite za donacijo sredstev na prireditvi, lahko prispevek oddate v hranilnik, ki je nameščen na stojnicah.**

**Vsa sredstva, ki ste jih ali jih še boste prispevali, bodo zbrana za Sklad Vrtca Ledina in namenjena izvedbi dodatnih in obogatitvenih dejavnostih za vse otroke vrtca in izvedbi bivanja v naravi za otroke.**

Poskrbeli bomo tudi za pestro prehrano.

**Obveščamo vas, da je prireditev javna in da bo na prireditvi potekalo tudi snemanje in fotografiranje dogajanja. Posnetke bomo uporabili na različnih predstavitvah Vrtca Ledina. Ključek s posnetkom prireditve bodo prejeli tudi vaši predstavniki oddelka. Le ti bodo namenjeni vaši osebni uporabi. Objava na spletu oziroma družbenih omrežjih je prepovedana.**

Želimo vam prijetno popoldne v družbi otrok, staršev in zaposlenih vrtca.

**Za sodelovanje se vam najlepše zahvaljujemo in se vidimo v četrtek!**

V imenu zaposlenih

Lučka Postružin, ravnateljica